تورکیه جمهور باشقانی رجب طیب اردوغان، تورکیه‌نین آفریقایا باخیشینین سؤمورگه‌جیلر کیمی اولمایاجاغینی دئییب.
پرزیدنت اردوغان، خاریجی ایقتیصادی علاقه‌لر شوراسی (DEİK) طرفین‌دن تشکیل اولونان تورکیه-چاد تیجارت فوروموندا تورک و خاریجی ایش آدام‌لارینا خیطاب ائدیب.
اردوغان،
بیزیم آفریقایا باخیشیمیز هئچ واخت داها سونرا بو تورپاق‌لارا گلن موستملکچی‌لر کیمی اولمادی، اولمایا‌جاق. آفریقا قارّه‌سین‌دکی بوتون علاقه‌لریمیزده قارشی‌لیق‌لی حؤرمتی، محبتی، قازان قازان پرینسیپینی اساس توتوروق. بیرلیکده اینکیشافی، بیرلیکده ایداره ائتمگی، بیرلیکده وارلانماغی آرزو ائدن بیر آنلاییشلا علاقه‌لریمیزی اینکیشاف ائتدیرمگین تلاشی ایچیندییک" دئدی.
تورکیه ایله چاد آراسین‌داکی تیجارت و ایقتیصادی علاقه‌لرین اینکیشاف ائتدیریلمه‌سینه بؤیوک قاتقی وئرمه‌سی گؤزلنیلن بیزنس فوروموندا اولماق‌دان دویدوغو خوشبخت‌لیگی دیله گتیرن اردوغان،زیارتین، کؤک‌لو تاریخه مالیک ایکی اؤلکه موناسیبت‌لرینه ایقتیصاد و تیجارت ساحه‌سینده ده تکان وئرمه‌سی آرزوسوندا اولوب.
پرزیدنت اردوغان، یئرآلتی ثروت‌لری باره‌ده معدن صنایعسیله مشغول اولان بوتون صاحیبکارلارا چادداکی دینلییجی‌لری ضروری آددیم‌لاری آتماغا دعوت ائده‌رک،
بوتون بو نفت، گاز منبع‌لرینی معلوم یئرلر ایستیفاده ائتمه‌سین. بو اؤلکه‌نین اؤز اولادلاری قازان-قازان اساسینا، اونلارلا چالیشا‌جاق قارداشی ایله بیرلیکده بونو ائتسین". شکلینده دانیشدی.
اردوغان آتیلا‌جاق آددیم‌لارین سرعتله حیاتا کئچیریلمه‌سی ایکی اؤلکه آراسیندا علاقه‌لرین ایقتیصادی و تیجارت اؤلچوده یئنی مرحله باشلایاجاغینا ایناندیغینی وورغولاییب و آفریقا‌داکی سفیرلیک ساییسی‌نین داها دا آرتاجاغینی دئییب.
اردوغان، تورکیه‌نین هم چاددا یاتیرم قویان ایش آدام‌لارینی دستکله‌یه‌جک، هم ده تورکیه‌یه یاتیریم یاتیرا‌جاق بوتون صاحیبکارلاری تشویق ائده‌جک ایمکانا مالیک بیر دولت اولدوغونو قید ائتدی.
